CELEX: 22008D0120
Language: hr
Date: 2008-11-07 00:00:00
Title: Odluka Zajedničkog odbora EGP-a br. 120/2008 od 7. studenoga 2008. o izmjeni Priloga XV. (Državne potpore) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               145
            
         22008D0120
   
               L 339/111
            
            
               SLUŽBENI LIST EUROPSKE UNIJE
            
            
               07.11.2008.
            
         
      ODLUKA ZAJEDNIČKOG ODBORA EGP-a
   br. 120/2008
   od 7. studenoga 2008.
   o izmjeni Priloga XV. (Državne potpore) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XV. Sporazumu izmijenjen je Odlukom Zajedničkog odbora EGP-a br. 55/2007 od 8. lipnja 2007. (1)
               
            
         
               (2)
            
            
               Uredbu Komisije (EZ) br. 800/2008 od 6. kolovoza 2008. o ocjenjivanju određenih kategorija potpora sukladnima sa zajedničkim tržištem u primjeni članaka 87. i 88. Ugovora (Uredba o općem skupnom izuzeću) (2) treba unijeti u Sporazum.
            
         
               (3)
            
            
               Uredba (EZ) br. 800/2008 stavlja izvan snage Uredbu Komisije (EZ) br. 1628/2006 (3), koja je uključena u Sporazum, i koja se stoga treba staviti izvan snage sukladno Sporazumu,
            
         
               (4)
            
            
               Uredbe Komisije (EZ) br. 68/2001 (4), (EZ) br. 70/2001 (5), (EZ) br. 2204/2002 (6), koje su uključene u Sporazum, prestaju vrijediti sukladno Sporazumu,
            
         ODLUČIO JE:
   Članak 1.
   Prilog XV. Sporazumu mijenja se kako slijedi:
   
               1.
            
            
               Tekstovi točaka 1.d (Uredba Komisije (EZ) br. 68/2001), 1.f (Uredba Komisije (EZ) br. 70/2001), 1.g (Uredba Komisije (EZ) br. 2204/2002) i 1.i (Uredba Komisije (EZ) br. 1628/2006), uključujući povezane rubrike, brišu se s učinkom od 1. siječnja 2009.
            
         
               2.
            
            
               Iza točke 1.i (Uredba Komisije (EZ) br. 1628/2006) umeće se sljedeće:
               „Potpore malim i srednjim poduzetnicima, istraživanja, razvoj, inovacije, zaštita okoliša, regionalne investicije, žensko poduzetništvo, zapošljavanje i izobrazba
               
               
                           1j.
                        
                        
                           
                              32008 R 0800: Uredba Komisije (EZ) br. 800/2008 od 6. kolovoza 2008. o ocjenjivanju određenih kategorija potpora sukladnima sa zajedničkim tržištem u primjeni članaka 87. i 88. Ugovora (Uredba o općem skupnom izuzeću) (SL L 214, 9.8.2008., str. 3.).
                           Odredbe Uredbe, u smislu ovog Sporazuma, sadrže sljedeće prilagodbe:
                           
                                       (a)
                                    
                                    
                                       izraz ‚članak 87. stavak 1. Ugovora’ zamjenjuje se izrazom ‚članak 61. stavak 1. Sporazuma o EGP-u’;
                                    
                                 
                                       (b)
                                    
                                    
                                       izraz ‚članci 87. i 88. Ugovora’ zamjenjuje se izrazom ‚članci 61. i 62. Sporazuma o EGP-u’;
                                    
                                 
                                       (c)
                                    
                                    
                                       izraz ‚članak 87. stavak 3. Ugovora’ zamjenjuje se izrazom ‚članak 61. stavak 3. Sporazuma o EGP-u’;
                                    
                                 
                                       (d)
                                    
                                    
                                       izraz ‚članak 87. stavak 3. točka (a) Ugovora’ zamjenjuje se izrazom ‚članak 61. stavak 3. točka (a) Sporazuma o EGP-u’;
                                    
                                 
                                       (e)
                                    
                                    
                                       izraz ‚članak 87. stavak 3. točka (c) Ugovora’ zamjenjuje se izrazom ‚članak 61. stavak 3. (c) Sporazuma o EGP-u’;
                                    
                                 
                                       (f)
                                    
                                    
                                       što se tiče država EFTA-e, izraz ‚članak 88. stavak 3. Ugovora’ zamjenjuje se izrazom ‚članak 1. stavak 3. dijela I. Protokola 3 uz Sporazum o nadzoru i sudu’;
                                    
                                 
                                       (g)
                                    
                                    
                                       izraz ‚kompatibilan sa zajedničkim tržištem’ glasi ‚kompatibilan s funkcioniranjem Sporazuma o EGP-a’;
                                    
                                 
                                       (h)
                                    
                                    
                                       izraz ‚Komisija’ mijenja se i glasi ‚nadležno nadzorno tijelo kako je utvrđeno u članku 62. Sporazuma o EGP-u’;
                                    
                                 
                                       (i)
                                    
                                    
                                       izraz ‚registri Zajednice’ glasi ‚registri na državnom području na koje se odnosi Sporazum o EGP-a’;
                                    
                                 
                                       (j)
                                    
                                    
                                       izraz ‚s popisa u Prilogu I. Ugovoru’ glasi ‚s popisa u Dodatku ovom Prilogu i obuhvaćene područjem primjene Sporazuma o EGP-u’;
                                    
                                 
                                       (k)
                                    
                                    
                                       izraz ‚financijska sredstva Zajednice’ glasi ‚financijska sredstva Zajednice ili EGP-a’;
                                    
                                 
                                       (l)
                                    
                                    
                                       upućivanja na zakone Zajednice ne znači da države članice EFTA-e obvezuju zakoni Zajednice, ako ti zakoni nisu uključeni u Sporazum.”
                                    
                                 
                     
         
               3.
            
            
               U rubrici Priloga, riječi„1f(g)” zamjenjuju se sa „1j(j)”.
            
         Članak 2.
   Tekstovi Uredbe (EZ) br. 800/2008 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 8. studenoga 2008., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a. (7)
   
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
   
      Sastavljeno u Bruxellesu 7. studenoga 2008.
      
         
            Za Zajednički odbor EGP-a
         
         
            Predsjednik
         
         H.S.H. Prinz Nikolaus von LIECHTENSTEIN
         
      
   
   
      (1)  SL L 266, 11.10.2007., str. 15.
   
      (2)  SL L 214, 9.8.2008., str. 3.
   
      (3)  SL L 302, 1.11.2006., str. 29.
   
      (4)  SL L 10, 13.1.2001., str. 20.
   
      (5)  SL L 10, 13.1.2001., str. 33.
   
      (6)  SL L 337, 13.12.2002., str. 3.
   
      (7)  Ustavni zahtjevi nisu navedeni.